usem meieli wird meila

smeieli het als pflegerin scho viil liide choene lindere dur ihri froehlich
ufgstellti art, mit ihrem flair fuer grossi raechnige hets sie scho menge
aeltere oder au die juengste patiente choenne zum lache bringe

wenn sie zum biispil immer wieder uusrechnet fuer ihri pflegling
wie die landwirtschaftlich gnutzti flaeche vor schwiiz, uufteilt uf 
500 quadratmeter bize, choent heimat sii fuer zwaenzg millione luet

de chinder het sie denn das so verzellt, dass uf dem land wo all
die chue stoehnd wo die milch machet fuer de chaes wo kinder 
so gern hend offesichtlich, der andreas hett chaes immer sehr gern
gha und es isch oeppis wo em i sine sporadische veganische ziite
am meiste faehlt … dass en teil vo dene chue i sonere chliipuure
schwiiz, wo jede sis huesli chan baue ohni oepper muesse zfroege
wie dstaecke und waend muesse aagordnet sii und wie hoch oder
breit eim sis oder ihres hues toerfti sii … dluet wueret eifach ufenand
ruecksicht naeh bim baue, wenn oeppert wett es mehrstoeckigs huus
baue so wuerd der bouer selbstverstaendlich meh uufpasse und 
uf dstatik luege und villicht oder fast ganz sicher no fachluet hinzue 
neh, planer architekte wo scho mehrstoeckigi hueser baue hend
und so nen bauherr oder herrin wuerd denn au dnachbare froege
wo betroffe waered wuerdi das huus iistuerze

das toent jetzt ja ueberhaupt nid luschtig aber so wies smeieli de chinder
verzellt, so mit farbene und lustige hueserforme

der fritz hett sis huus woelle baue wie nen gugelhopf, und danja hett
gern wurst gaesse drum hett sie ihres huus inere wurstform baue
dluisa us spanie wo sit zehn jahr ir schwiiz wohnt het es huus 
welle wo wie ne organge e form het und der mario 
het sim huus e form gae wo wie nen sich uufbaeumende hengst
uusgseht und er im buuch vom pferd wuerd wohne

und chinder henn denn inspiriert vo dene fantastische
gschichtli aafange moole nachdem smeieli oder dmeila wie sie sich 
selber nennt sit es paarne johr
dchinder hei zum biispil ihres eigene lieblingsding zeichnet, e puppe oder e steischluedere,
en spielzuegfigur … und mengisch e offeni tuer wo en mensch us em 
lieblingsding useluegt

mengisch isch es ir luft gfloge oder unter wasser tauched oder obenem wasser gschwumme, 
ganz aehnlich wie i de gschichte wo dmeila de chinde und allne andere
patiente au verzellt hett

sie isch noed e schuelmedizinisch uusbildeti pflegerin gsii, sie het nach der obligatorische
schuelpflicht kei lehr gmacht und au susch kei uusbildig mit em eidgenoessische stempel
ihre isch das ganze theater um pille und operatione, diplom und note, experte professore
und klinikdirektore, krankekasseverwaltigschefene … nei danke hett sie gseit wo ihre
im letzte schueljahr die uusbildig schmackhaft gmacht worde isch
gaenz aehnlich wie dnathalie wo sich selber nata nennt
het aud dmaila e wunderschoeni chindheit und jugend erlebt mit heilwuesse riiche eltere
und grosseltere
ihri familie hei sich au kennt und gegesiitig bsuecht da sie nur oppe i 20 km entgernig vonenand
gwohnt hend

was dmeila und dnata eigentlich mached, mensche wo huelf und biistand sueched deheime bsueche
isch siit jahrtuusige praktiziert worde ohni chrankekasse obligatorium und dmensche wo pflegt worde 
sind wo ihres baby dank drnata so harmonisch hei choenne id welt begleite, hend immer en waeg
gfunde, ihri dankbarkeit zzeige
es het chum e wuche ghae wo nid oepper bir nata oder de meila dehei verbiicho isch, en dankbare
junge vater oder en aelteri frau wo pflegt worde isch i ihrer druewuechige bettrueh wegeneme brochne bei
die junge manne hei holz ghacket fuer die junge fraue wo huefig uuser huus gsi uf patientebsuech
und wenn sie hei cho si oft scho e fertig chocheti mahlziit vorgfunde hei uf ihrer schwelli oder es paar
neui schueh oder dieses oder jenes was sie damals gseit hend bi ihrne chrankebsuech dass sie das
choennted bruche 

geld isch fuer viles nid notwendig i dene gsellschaftschreise wo sich die initiante vo dere initiative 
uustrittsartikel fuer dbundesverfassig … bewege tuend

okay der seppli aeh der seipur het mit geld ztue gha, aber das isch meh so ne digitali sach 
wo ner sini umwelt dermit hett woelle beriichere … er hett oeppe dhelfti vo dene 300 000 wo ner gschenkt het
uebercho ueber sini kafi deluxe reparatione app … wiiterinvestiert i zinslosi darlehe a jungunternehmerinne
uf der ganze welt …
er selber hett wie der chasper choenne vo sine eltere es huesli erbe, mit sine eltere no immer am laebe i ihrne
fuefzger jahre … sin vater het figuerli gschnitzt sowie a hueser verzierige und sini muetter het
cremene hergstellt us baumharz wo sie im wald finded und sunnebluemecherneoel, bluemli und heilchruetli

die andere 150 000 hett er investiert um nochli meh land abzchaufe vo de nachbare um sin permakultur fruchtgarte
mit aepfel bire zwetschge pfluume mirabelle chriesi wallnuess baeum zbepflanze
eigentlich isch das sin grosse traum gsii, dass er emal wird cheonne smeischte vo sinere und sine fruende ihrer 
ernaehrig wird choenne abdecke mit emene permakulture fruchtwald wo zwuesched de baeum ruebli zwiebele chnobli
haerdoeppfel weize emmer dinkel waldstaudekorn zuchetti chuerbis und brokkoli wuerded halbwild mitenand wachse

das isch es thema gsii wo der seipur mit em chasper verbunde hett, die beide giele hend sich scho als jugendlichi zaeme 
buecher vom bill mollison und em masanubo fukuoka aaglueget wo sie emol zaeme i die naechstgroesseri stadt inen 
alternative buechlade inegange sind … und i dene letzte schueljahr wo sie immer meh en hass hei uebercho gege alles
was das system zbuete gha hett, buerelehrjahr um denn sich fuer jahrzehnte id zuekunft use zverschulde um maschine 
und gebaeude uf kredit zchoufe ir abhaengigkeit vor bank … fuer e verkaufsorientierti ertragsintensivi  … nei, das hei die
beide nid woelle 
die beide junge manne wo ghandi und siddhartha vo hermann hesse gschriibe als ihri helde ghaa hend zaeme mit em bruno manser
wo gfasted hett gege tropeholz verchouf i de schwiizer laede

damals hei si sich gseit, lieber simmer oises ganzi laebe arm und aessed ueses selberpflanzte gmues denn als zum monokultur gift spruetzende
roboter vo de banke zwerde

und dank ihrne vaettere wo beides vernuenftigi manne gsii sind, fiini au wo ihri ehefraue geehrt hend und niemals e frau oder es chind gschlage hetted
hei weder der chasper, wo sich selber kaispar … wie niid spaare … nennt inere beides selbstironische aber au ere idealistische stimmig

noed spare heisst au voll im moment zlaebe, jetzt ganz hie zsii


und so hei dnata …. sie het ihre name vo nativa abgleitet … die urspruenglichichi … 
und dmeila … inspiriert vo leila en name wo sie sehr liebt …
dr kaispar und dr seipur

es ziemlichs idyllischs lebe gfuehrt im usse wie au i dere harmonie unterenand, alli fuef hoch sensibli mensche wo dank ihrer laendliche
und geistig stabile umgebig, ihrne ir natur verankerete vorfahre … sich gfunde hend in ihrer liebi zum eifach laebe mit der natur als 
takt und rythmus gebendi lehrchraft



also vo wege kontinuitaet im erzaehlfluss … isch mir nid eso wichtig meint der andreas vill wichtiger isch dfroid im moment, de idee zfolge wo grad choemed

isch doch egal ob imene andere kapitel der  kaispar aelter isch als der seipur oder oeb dmeila en andere bruef ghaa het im erste oder zweite kapitel

die fuef fruende hend sich sit ihrer chindheit kennt … au hier wieder en kontinuitaetsbruch isch doch i eim vo de erste texte vo dere gschicht dnathalie wo
uuf en soziale netzwerks digitale text antwortet …

also ich glaub das isch en grosse bruch … zerst digital s rede ueber die initiative und die fuef kenne sich noed alli vo aaagsicht zu aagsicht 

und jetzt grad umgekehrt, sie wohne alli in ere distanz wo sie enand choi bsueche und sich sit ihrer chindheit kenne ueber ihri naturverbundene
eltere

hie chunt die tiefi gspaltenheit … also das im liecht vonere polare weltsicht beschriibe … eigentlich sind es ja meh so zwei sich gegenueberliegendi puenkt
uf emene chreis…. obwohl sie wiit vonenand weg sind, ghoere sie zum eine chreis

und so wird usem gspaletene es die ganzi bandbreiti uuslotends hintergrundsluechte

die schwiizer jugendliche wo dliebi zu de mensche und zu de tier zu de pflanze in ihrer natuerlich dynamische chraft i sich hend

wo sich vo dere schwiizer eidgenosseschaft, vomene nationalstaat wo ihne nur en
nid benoetigte schutz dur bewaffneti soeldner
chan biete, chruezli wappe uufdruckt uf diplom faehigkeitsbezuegige
und fuer das au no geld will … 

es isch ihne scho damals ir schuel absolut doof und hirnverbrate vorchoo, das nationalstaatesystem wo eigentlich nur e fortfuehrig isch vo de 
europaeische feudale strukture nur dass anstelle vo de feudale familie huet die familie regiere wo am meiste hend uf zsiite grafft i dem 500 jaehrige
globale ressource raubzug gnannt kolonialismus und industrialisierig

und d eidgenosse hend sich ja die meisti ziit wohl au nid sehr vorbiildlich zuenand verhalte suesch waers ja huet nid so, dass ei schwiizer buergerin, ein schwiizer
buerger 10 vierstoeckigi mietshueser ir stadt besitzt … oeppe eine vo 10 …. und die aermste 2 vo 10 schwiizerInne und schwiizer hei kein rappe ersparniss, weder
es eigets hus no suesch oeppis wo ihne sicherheit gaebt … usserd ebe dere garantie, dass sie choi ufs sozialamt wo sich us stuere finanziere wo per gfaengniss adrohig
vo de stuerzahler usepresst werde

em andreas isch es mittlerwiile glasklar

weder stuere no gsetz sind vo nutze
weder gricht no polizei nos militaer … alles gugus und energievertubelig

seinzig was chan funktioniere sind luet, mensche mit herz und muet, wo zunenand stoend, wo zaeme stoend fuer enand iistoend, zaeme laebed vor ort
und sech ned konkurrenziered, sech nid erpressed oder bedrohed, wo immer wieder vo neu sich nach de natuerliche stimmige und schwingige vom
ganze ton her orientiere … wo keis blatt papier bruuched, keini pistole, keini gfaegniss, keis enenad angstmache vo nemene fiktive gaegner

eifach nachbare wo enand helfe wenns drum geit der weize vor em rege inezhole, wo choeme go helfe wenns dach halb zaemebroche isch im letzte sturm …
wo ihri ueberschuessigi zuchetti und wallnuess mit dene teiled wo grad das jahr nid so viel hei choenne i ihrne gaerte gschenkt uebercho

so isch es nid verwunderlich, dass die fescht mit de mitmensche und er natur verbundene junge mensche hei endlich woelle frei sii …. vo bauvorschrifte und 
emene staat wo slebe und ufmerksamkeit us ganz vilne suugt, sie unselbstaendig laat la werde und sie zwingt, fuer alles und jedes was sie wei mache 
irgend e behoerde um erlaubniss zbitte

i dene gmeinde wo die fuef fruende gwohnt hend, alles chlini laendlichi gmeinde, isch no viles gange ohni vorher muesse de oder dise um e genehmigung
zfrage …aber das isch jetzt uf der schwelle zur totale date erhebig … uf em sprung is ziitalter vo de sensore vermesseni welt … ebe uf der kippi

dr seipur dr kaispar dmeila dnata und sanneli wo sich ama nennt us verehrig inspiriert fuer die asiatischi mutterbezeichnig amma und die glichnamigi weltreisendi segnendi lehrerin wo
so vill mensche ihre muetterliche trost mit umarmige git … die fuef wei nid zueluege wi ihri ziimlich heili welt ufem dorf au no erfasst und quantifiziert wird
vom moloch und kontrollchranke kanton und nationalstaat … bevor ihne verbote wird ihre mitbuergerInne zpflege und bisite zstaat well sie ja keis diplom hei oder bevor
ihne sland weggno wird well sie noed choend oder waend eigetuumstuere uf huus und land zahle …. vorher, so sind sie sich unterenand einig, bevor gnuegsamkeit, selbstversorgig
und noed gwuennorientierts sich iibringe id gsellschaft … verunmoeglicht wird durch zwangsabgabe … vorher frage mir eusi mitmensche, oeb sie ois nid taechted erlaube
mit eusne gmeinde us dem wahnsinn uuszstiige 

oder ebe generell … oebs nid eifach e ganz normali und natuerlichi sach waer, imene vertrag, was ja dbundesverfassig oeppe isch … mmmh… andreas isch sich jetzt hie grad ziemlich unsicher ..
aber doch wahrschinlich scho … au wenn de vertragsnehmer, de mitglieder vo de nationalstaate, de mensche, de bevoelkerig wo i die staate inegebore werde … also wenn 
ihne de vertrag noed wuerklich zur unterschrift aabote wird … aber au egal jetzt, wichtig isch doch, dass es gsitteti gordneti moeglichkeit gaebt, us dem vertrag sich zloese, uusztraete, wenn 
emene dorf enere politische gmeind de kurs vom nationalstaat oder ebe duusgestaltig vor verfassig nid taet passe

isch das zuviel verlangt ?

en eifache artikel wo enere gmeind erlaubt die eidenosseschaft zverlaah, im fall vo emene wunsch ir mehrheit vor dorfbevoelkerig


ich glaube, es isch nuet als aastaendig, en uustritsklausel iizbaue inen vertrag

